CELEX: 62016TN0874
Language: mt
Date: 2016-12-09 00:00:00
Title: Kawża T-874/16: Rikors ippreżentat fid-9 ta’ Diċembru 2016 – RA vs Il-Qorti tal-Awdituri

13.2.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 46/22
            
         Rikors ippreżentat fid-9 ta’ Diċembru 2016 – RA vs Il-Qorti tal-Awdituri
   (Kawża T-874/16)
   (2017/C 046/25)
   Lingwa tal-kawża: il-Franċiż
   
      Partijiet
   
   
      Rikorrent: RA (il-Lussemburgu, il-Lussemburgu) (rappreżentanti: S. Orlandi u T. Martin, avukati)
   
      Konvenuta: Il-Qorti tal-Awdituri tal-Unjoni Ewropea
   
      Talbiet
   
   
               —
            
            
               tannulla d-deċiżjoni tal-4 ta’ Marzu 2016 li r-rikorrent ma jiġix promoss għall-grad AD 11;
            
         
               —
            
            
               tikkundanna lill-Qorti tal-Awdituri għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka tliet motivi.
   
               1.
            
            
               Permezz tal-ewwel motiv ir-rikorrent iqajjem eċċezzjoni ta’ illegalità tas-sistema ta’ promozzjoni applikata fi ħdan il-Qorti tal-Awdituri tal-Unjoni Ewropea, implementata permezz tad-Deċiżjoni 53-2014 dwar il-promozzjonijiet, sa fejn taffettwa l-kapaċità tal-Awtorità tal-Ħatra li tidentifika b’mod metodiku d-differenzi fil-mod kif jiġu evalwati l-uffiċjali mid-diversi evalwaturi tal-istituzzjoni skont is-suġġettività partikolari tagħhom.
            
         
               2.
            
            
               It-tieni motiv huwa bbażat fuq l-argument li d-deċiżjoni tal-4 ta’ Marzu 2016 li r-rikorrent ma jiġix promoss għall-grad AD 11 tmur kontra l-Artikolu 45 tar-Regolamenti tal-Persunal tal-uffiċjali tal-Unjoni Ewropea sa fejn l-Awtorità tal-Ħatra ma wettqitx eżami komparattiv tal-merti tiegħu fuq bażi ugwali u oġġettiva, minn sorsi ta’ informazzjoni u ta’ indikazzjonijiet komparabbli.
            
         
               3.
            
            
               It-tielet motiv huwa bbażat fuq l-argument li l-motivazzjoni mogħtija fit-tweġiba li ċaħdet l-ilment turi li d-deċiżjoni kkontestata hija vvizzjata b’diversi żbalji manifesti ta’ evalwazzjoni.